POVISA

A clínica Povisa (acrónimo de Policlínico de Vigo) é un centro médico concertado no centro urbano de Vigo. Atende pacientes do sur da provincia de Pontevedra. Como centro privado que é, non pertence ó Complexo Hospitalario Universitario de Vigo, senón que é propiedade do grupo Ribera Salud, que llo adquiriu en 2019 ao grupo Nosa Terra do empresario Xosé Silveira, que á súa vez o adquirira en 1998. Con todo, alberga tamén unha área de docencia para a Escola Universitaria de Enfermaría da Universidade de Vigo. Está provisto de dotación radioterápica.

O hospital está ben instalado na memoria colectiva dos vigueses: estivo nos comezos de profesionais como Jesús Vázquez Almuíña ou Emilio Rolán, así como nos derradeiros momentos de persoeiros da vida viguesa, entre os cales o coñecido futbolista vigués Joaquín Fernández Santomé "Quinocho" ou o arquitecto Xosé Henrique Rodríguez Peña.

Recoñecementos

Medalla de Ouro de Vigo en 2024.
Notas

 Véxase tamén 
 Ligazóns externas 
 Povisa.es .

Categoría:Hospitais de Vigo